

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.16 | 2024. gada 31. oktobrī |

**27.**

**Par Ogres novada pašvaldības dalību projektu konkursā atbilstoši Ministru kabineta 2018. gada 12. jūnija noteikumiem Nr. 333**[**Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana ar viedajām pilsētvides tehnoloģijām"**](https://likumi.lv/ta/id/299903) **ar projekta pieteikumu “Siltumnīcefekta gāzu emisiju samazināšana ar pilsētvides tehnoloģijām Ogres novada pašvaldības teritorijas apgaismojuma infrastruktūrā” un aizņēmuma ņemšanu no Valsts kases**

Noklausoties Ogres novada pašvaldības Attīstības un plānošanas nodaļas projektu vadītāja Pētera Preisa sniegto informāciju par Latvijas Vides investīciju fonda izsludināto Emisijas kvotu izsolīšanas instrumenta atklāto projektu konkursu “Siltumnīcefekta gāzu emisiju samazināšana ar viedajām pilsētvides tehnoloģijām" un projekta “Siltumnīcefekta gāzu emisiju samazināšana ar pilsētvides tehnoloģijām Ogres novada pašvaldības teritorijas apgaismojuma infrastruktūrā” iesniegumu, kura kopējās izmaksas ir **618 862,72 EUR** (seši simti astoņpadsmit tūkstoši astoņi simti sešdesmit divi *euro* un 72 centi),

pamatojoties uz Pašvaldību likuma 10. panta pirmās daļas 21. punktu un 2018. gada 12. jūnija Ministru kabineta noteikumiem Nr. 333 “[Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana ar viedajām pilsētvides tehnoloģijām"](https://likumi.lv/ta/id/299903) nolikums,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Piedalīties**Latvijas Vides investīciju fonda izsludinātajā Emisijas kvotu izsolīšanas instrumenta atklāto projektu konkursā “Siltumnīcefekta gāzu emisiju samazināšana ar viedajām pilsētvides tehnoloģijām" ar projektu “Siltumnīcefekta gāzu emisiju samazināšana ar pilsētvides tehnoloģijām Ogres novada pašvaldības teritorijas apgaismojuma infrastruktūrā” (turpmāk – Projekts) un Projekta apstiprināšanas gadījumā uzņemties saistības projekta ietvaros - Ogres novada pašvaldība apņemas nodrošināt pašvaldības līdzfinansējumu 30% apmērā, proti,  **185 658,82 EUR** (viens simts astoņdesmit pieci tūkstoši seši simti piecdesmit astoņi *euro* un 82 centi).
2. **Apstiprināt** Ogres novada pašvaldībai aizņēmuma ņemšanu no Valsts kases **185 658,82 EUR** (viens simts astoņdesmit pieci tūkstoši seši simti piecdesmit astoņi *euro* un 82 centi) ar izņemšanu vidējā termiņā 2025.-2026. gadā no Valsts kases **uz desmit gadiem** par Valsts kases noteikto procentu likmi ar kredīta pamatsummas atlikto maksājumu uz diviem gadiem projekta “Siltumnīcefekta gāzu emisiju samazināšana ar pilsētvides tehnoloģijām Ogres novada pašvaldības teritorijas apgaismojuma infrastruktūrā” īstenošanai tā apstiprināšanas gadījumā.
3. **Noteikt,** ka kredītu atmaksa tiek garantēta no Ogres novada pašvaldības pamatbudžeta līdzekļiem.
4. **Uzdot** Ogres novada pašvaldībasBudžeta nodaļai sagatavot un iesniegt nepieciešamos dokumentus Finanšu ministrijas Pašvaldību aizņēmumu un galvojumu kontroles un pārraudzības padomei akcepta saņemšanai.
5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)